गौरतलब है कि दोनों देशों के बीच 2004-2008 तक चले कंपोजिट डायलॉग के बाद भारत-पाकिस्तान के बीच सीधे कारोबार में तेज इजाफा दर्ज हुआ. इस इजाफे के बीच सितंबर 2012 में दोनों देश आर्थिक रिश्तों को शीर्ष पर ले जाने के बेहद नजदीक पहुंच गई और एक रोडमैप तैयार किया गया जिससे दोनों देशों के बीच वाघा बॉर्डर पर सभी ट्रेड बैरियर हटाने के साथ-साथ एक-दूसरे को मोस्ट फेवर्ड नेशन (एमएफएन) की मान्यता देने पर सहमति बनी. इसके बाद दिसंबर 2012 तक भारत ने पाकिस्तान को एमएफएन स्टैटस (किसी भी देश के साथ कारोबार में भेदभाव नहीं करने की नीति) दे दिया लेकिन पाकिस्तान ने इस रोडमैप को नजरअंदाज कर दिया.